Ons lees hier die eerste keer van Barnabas wat met sy eie vrygewigheid hierdie proses aangevuur het en die gemeente in staat gestel het om sy werk behoorlik te kan doen, ook die werk oor grense heen wat na die vervolging sou begin gebeur. Barnabas sal hierna ’n groot rol speel in die gasvrye intrek van Saulus, toe niemand van hom iets wou weet nie, sowel as in die bearbeiding van die gemeente van Antiogië wat sou lei tot die uitkringende invloed van die evangelie deur die sendingreise. Baie geluk aan die wenners en ook aan ons borge waarsonder ons nie so ? dag sou kon aanbied nie. Dié Psalm is regtig swanger van betekenis. God word op só ’n ryk en omvattende manier beskryf: as Herder en as Almagtige. Dit is die fundamentele basis vir ons gebed – dat God naby ons is en dat Hy oor alles is. Die volk word op net só ’n intieme en raak manier beskryf, as wingerdstok van die Here wat met sy eie hand geplant is en vir Homself gekweek is. Dit voeg nog ’n aspek by tot ons vertrekpunt in gebed, dat ons lewe van Hom afhanklik is en sy sorg ons enigste hoop is.